**Ministru kabineta instrukcijas projekta „Grozījumi Ministru kabineta 2010.gada 5.maija instrukcijā Nr.5 „Kārtība, kādā valsts pārvaldes iestādes sadarbojas valsts robežas drošības jautājumos”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta instrukcijas projekts „Grozījumi Ministru kabineta 2010.gada 5.maija instrukcijā Nr.5 „Kārtība, kādā valsts pārvaldes iestādes sadarbojas valsts robežas drošības jautājumos” (turpmāk – projekts) ir sagatavots, izpildot Ministru kabineta 2013.gada 18.decembra rīkojumu Nr. 667 “Par Latvijas Republikas valsts robežas integrētas pārvaldības koncepciju 2013.–2018.gadam” Ministru kabineta atbalstītā Latvijas Republikas valsts robežas integrētas pārvaldības koncepcijas 2013. – 2018.gadam risinājuma 1.varianta 5.līmeņa 2.punktu, kas paredz izdarīt grozījumus Ministru kabineta 2010.gada 5.maija instrukcijā Nr.5 „Kārtība, kādā valsts pārvaldes iestādes sadarbojas valsts robežas drošības jautājumos”, precizējot iestāžu kompetenci un iesaistot Valsts vides dienesta Radiācijas drošības centru sadarbībā valsts robežas drošības jautājumos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Latvijas Republikas valsts robežas likuma32.pantu Ministru kabinets nosaka kārtību, kādā valsts pārvaldes iestādes sadarbojas valsts robežas drošības jautājumos. Ministru kabineta 2010.gada 5.maija instrukcija Nr.5 „Kārtība, kādā valsts pārvaldes iestādes sadarbojas valsts robežas drošības jautājumos” (turpmāk – instrukcija) paredz sadarbību starp Valsts robežsardzi, Valsts policiju, Valsts ieņēmumu dienestu un Pārtikas un veterināro dienestu. Sadarbības ietvaros minētās valsts pārvaldes iestādes apmainās ar operatīvo un statistisko informāciju, kopīgi tiek izmantoti riska analīzes rezultāti, tiek veikti kopīgi pasākumi un izmeklēšanas darbības, organizētas kopīgas apmācības, sniegts atbalsts ar speciālajiem tehniskajiem līdzekļiem un iekārtām u.c. veida sadarbība. Instrukcija neparedz sadarbību ar Valsts vides dienesta Radiācijas drošības centru. Saskaņā ar likuma “Par radiācijas drošību un kodoldrošību" 4.pantu valsts uzraudzību un kontroli radiācijas drošības un kodoldrošības jomā veic Valsts vides dienesta Radiācijas drošības centrs. Likuma “Par radiācijas drošību un kodoldrošību" 9.panta otrā daļa paredz Valsts vides dienesta Radiācijas drošības centra sadarbību ar citām iesaistītajām institūcijām atbilstoši kompetencei veicot pārbaudes robežšķērsošanas vietās. Latvijas Republikas valsts robežas integrētas pārvaldības koncepcijas 2013.-2018.gadam risinājuma 1.varianta 5.līmeņa 2.punkts paredz pilnveidot instrukciju, to papildinot ar Valsts vides dienesta Radiācijas drošības centru, tādējādi uzlabojot par valsts robežu drošību atbildīgo starpiestāžu sadarbību valsts robežas drošības jautājumos.Projekts paredz papildināt instrukciju ar vēl vienu Latvijas Republikas valsts robežas drošības nodrošināšanā iesaistīto valsts pārvaldes iestādi - Valsts vides dienestu, kuras struktūrvienība ir Radiācijas drošības centrs, kas radiācijas drošību un kodoldrošību regulējošajos normatīvajos aktos noteiktajā kārtībā veic radiācijas drošības un kodoldrošības uzraudzību un kontroli. Saskaņā ar projektu Valsts vides dienesta Radiācijas drošības centra amatpersonas paredzēts iekļaut sadarbības vadības grupā un sadarbības reģionālajās grupās, minētās grupas nodrošina sadarbības koordināciju un īstenošanu. Veiksmīga sadarbība starp valsts pārvaldes iestādēm valsts robežas drošības jautājumos veicinās noziedzīgu nodarījumu un pārkāpumu atklāšanu, novēršanu un apkarošanu. |
| 3. | Projekta izstrādē iesaistītās institūcijas | Valsts robežsardze  |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attieksies uz Valsts robežsardzi, Valsts policiju, Valsts ieņēmumu dienestu,Pārtikas un veterināro dienestu un Valsts vides dienesta Radiācijas drošības centru. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts robežsardze, Valsts policija, Valsts ieņēmumu dienests,Pārtikas un veterinārais dienests,Valsts vides dienesta Radiācijas drošības centrs.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas vai institucionālo struktūru. Netiks izveidotas jaunas institūcijas un netiks likvidētas vai reorganizētas esošās institūcijas. |
| 3. | Cita informācija | Nav |

Anotācijas III, IV, V un VI sadaļa – projekts šīs jomas neskar.

Iekšlietu ministrs R.Kozlovskis

Vīza: valsts sekretāre I.Pētersone–Godmane

06.07.2015. 14:38

613

Kisele, 67075628

darja.kisele@rs.gov.lv